Ehdotus : neuvoston asetus lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 661/2008 muuttamisesta /* KOM/2009/0493 lopull. */





[pic] | EUROOPAN YHTEISÖJEN KOMISSIO | Bryssel 22.9.2009 KOM(2009) 493 lopullinen Ehdotus: NEUVOSTON ASETUS lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 661/2008 muuttamisesta PERUSTELUT 1) EHDOTUKSEN TAUSTA | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, jäljempänä ’perusasetus’, soveltamista muun muassa Venäjältä peräisin olevan ammoniumnitraatin tuontia koskevan menettelyn yhteydessä. | Yleinen tausta Ehdotus perustuu perusasetuksen mukaisesti annetun neuvoston asetuksen pätevyyttä koskevan, Euroopan yhteisöjen ensimmäisen oikeusasteen tuomioistuimen antaman tuomion täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. | Voimassa olevat aiemmat säännökset Neuvoston asetus (EY) N:o 661/2008[1], annettu 8 päivänä heinäkuuta 2008, lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa asetuksen (EY) N:o 384/96 11 artiklan 2 kohdan mukaisen toimenpiteiden voimassaolon päättymistä koskevan tarkastelun ja 11 artiklan 3 kohdan mukaisen osittaisen välivaiheen tarkastelun jälkeen. | Yhdenmukaisuus unionin muiden politiikkojen ja tavoitteiden kanssa Ei sovelleta. | 2) Kuulemiset ja vaikutusten arviointi | Intressitahojen kuuleminen | Intressitahojen kuulemista ei tarvittu. | Asiantuntijatiedon käyttö | Ulkopuolisia asiantuntijoita ei tarvittu. | Vaikutusten arviointi Ehdotus perustuu Euroopan yhteisöjen ensimmäisen oikeusasteen tuomioistuimen asiassa T-348/05 antaman tuomion ja perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo edellytyksistä, jotka on arvioitava. | 3) Ehdotukseen liittyvät oikeudelliset näkökohdat | Ehdotetun toimen lyhyt kuvaus Neuvosto otti asetuksella (EY) N:o 658/2002 käyttöön lopullisen polkumyyntitullin Venäjältä peräisin olevan ja CN-koodeihin 3102 30 90 ja 3102 40 90 kuuluvan ammoniumnitraatin tuonnissa. Valituksen tehneen yrityksen pyynnöstä suoritettiin tuotteen määritelmään rajoittunut välivaiheen tarkastelu, joka johti polkumyyntitoimenpiteiden muuttamiseen siten, että neuvoston asetuksella (EY) N:o 945/2005 otettiin käyttöön lopullinen polkumyyntitulli tuotaessa Venäjältä peräisin olevia kiinteitä lannoitteita, joiden ammoniumnitraattipitoisuus on suurempi kuin 80 painoprosenttia. Saatuaan perusasetuksen 11 artiklan 2 kohdan mukaisen pyynnön panna vireille toimenpiteiden voimassaolon päättymistä koskeva tarkastelu neuvosto otti lopuksi asetuksella (EY) N:o 658/2002 käyttöön polkumyyntitullin Venäjältä peräisin olevan ammoniumnitraatin tuonnissa viiden lisävuoden ajaksi. Viejä JSC Kirovo-Chepetsky Khimichesky Kombinat toimitti 14. syyskuuta 2005 ensimmäisen oikeusasteen tuomioistuimelle hakemuksen neuvoston asetuksen (EY) N:o 945/2005, jolla toimenpiteitä laajennettiin, kumoamiseksi. Yritys katsoi, että neuvosto ei voinut laajentaa toimenpiteitä koskemaan tuotetta, joka on erilainen kuin tarkasteltavana oleva tuote. Euroopan yhteisöjen ensimmäisen asteen tuomioistuin kumosi 10. syyskuuta 2008 asetuksen (EY) N:o 945/2005 (asia T-348/05). Olisi siis kumottava polkumyyntitullit, jotka on maksettu JSC Kirovo-Chepetsky Khimichesky Kombinatin ammoniumnitraatin tuonnista Euroopan yhteisöön neuvoston asetuksen (EY) N:o 945/2005 ja neuvoston asetuksen (EY) N:o 661/2008 nojalla, lukuun ottamatta kummassakin tapauksessa tuotteen alkuperäisen määritelmän muodostaviin CN-koodeihin 3102 30 90 ja 3102 40 90 kuuluvien tuotteiden tuonnista perittyjä tulleja. Tästä syystä ehdotetaan, että neuvosto hyväksyy mahdollisimman pian liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä. | Oikeusperusta Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, sellaisena kuin se on viimeksi muutettuna neuvoston asetuksella (EY) N:o 2117/2005, ja erityisesti sen 11 artiklan 4 kohta. | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu perusasetuksissa eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. | Sääntelytavan valinta | Ehdotettu säädöslaji: neuvoston asetus. | Muut sääntelytavat eivät tule kyseeseen, koska kyseessä on neuvoston asetuksen muuttaminen. | 4) Talousarviovaikutukset | Ehdotuksella ei ole vaikutuksia yhteisön talousarvioon. | Ehdotus: NEUVOSTON ASETUS lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 661/2008 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[2], jäljempänä ’perusasetus’, ja erityisesti sen 9 artiklan 4 kohdan, ottaa huomioon komission ehdotuksen, jonka se on tehnyt neuvoa-antavaa komiteaa kuultuaan sekä katsoo seuraavaa: A. AIKAISEMPI MENETTELY (1) Neuvosto otti asetuksella (EY) N:o 658/2002[3] käyttöön lopullisen polkumyyntitullin Venäjältä peräisin olevan ja CN-koodeihin 3102 30 90 ja 3102 40 90 kuuluvan ammoniumnitraatin tuonnissa. Yhteisön tuotannonalan pyynnöstä suoritettiin sittemmin tuotteen määritelmään rajoittunut välivaiheen tarkastelu ja otettiin asetuksella (EY) N:o 945/2005[4] käyttöön lopullinen polkumyyntitulli tuotaessa Venäjältä peräisin olevia CN-koodeihin 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ja ex 3105 90 91 kuuluvia kiinteitä lannoitteita, joiden ammoniumnitraattipitoisuus on suurempi kuin 80 painoprosenttia. (2) Saatuaan perusasetuksen 11 artiklan 2 kohdan mukaisen pyynnön panna vireille toimenpiteiden voimassaolon päättymistä koskevan tarkastelun neuvosto vahvisti asetuksella (EY) N:o 658/2002[5] Venäjältä peräisin olevan ammoniumnitraatin tuonnissa sovellettavan polkumyyntitullin. B. VIREILLEPANO ENSIMMÄISEN ASTEEN TUOMIOISTUIMESSA (3) Viejä JSC Kirovo-Chepetsky Khimichesky Kombinat toimitti 14. päivänä syyskuuta 2005 ensimmäisen oikeusasteen tuomioistuimen kirjaamoon hakemuksen neuvoston asetuksen (EY) N:o 945/2008, jolla toimenpiteitä laajennettiin, kumoamiseksi. (4) Syyskuun 10 päivänä 2008 Euroopan yhteisöjen ensimmäisen asteen tuomioistuin kumosi 21 päivänä kesäkuuta 2005 annetun neuvoston asetuksen (EY) N:o 945/2005 (asia T-348/05). C. POLKUMYYNTITOIMENPITEIDEN MUUTTAMINEN (5) Edellä todetun perusteella JSC Kirovo-Chepetsky Khimichesky Kombinatin valmistaman ja viemän, Venäjältä peräisin olevan ja muun kuin CN-koodeihin 3102 30 90 ja 3102 40 90 kuuluvan ammoniumnitraatin tuontiin sovellettavat polkumyyntitoimenpiteet olisi kumottava taannehtivasti siihen päivään asti, jona neuvoston asetus (EY) N:o 661/2008 tuli voimaan. (6) Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti, ON ANTANUT TÄMÄN ASETUKSEN: 1 artikla 1. Numeroidaan neuvoston asetuksen (EY) N:o 661/2008 2 artiklan 2 kohdan b alakohta uudelleen c alakohdaksi. 2. Lisätään neuvoston asetuksen (EY) N:o 661/2008 2 artiklan 2 kohdan a alakohdan jälkeen seuraava kohta: ” (b) Tuotteet, jotka on tuottanut JSC Kirovo-Chepetsky Khimichesky Kombinat (TARIC-lisäkoodi A959): Tavaran kuvaus | CN-koodi | Taric-koodi | Kiinteä tulli (euroa tonnilta) | - Ammoniumnitraatti muuna kuin vesiliuoksena | 3102 30 90 | - | 47,07 | - Ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus suurempi kuin 28 painoprosenttia | 3102 40 90 | - | 47,07 | Polkumyyntitullia ei sovelleta tuotteisiin, jotka on mainittu 2 artiklan 1 kohdassa, jotka on tuottanut JSC Kirovo-Chepetsky Khimichesky Kombinat ja joita ei ole mainittu edellä olevassa taulukossa.” 2 artikla On palautettava tai peruutettava lopulliset polkumyyntitullit, jotka on maksettu tarkasteltavana olevan tuotteen tuonnista JSC Kirovo-Chepetsky Khimichesky Kombinatilta Euroopan yhteisöön neuvoston asetuksen (EY) N:o 661/2008 nojalla, lukuun ottamatta CN-koodeihin 3102 30 90 ja 3102 40 90 kuuluvien tuotteiden tuonnista perittyjä tulleja. Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . 1 artiklaa sovelletaan 13 päivästä heinäkuuta 2008. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta [...]. Neuvoston puolesta Puheenjohtaja […] [1] EUVL L 185, 8.7.2008, s. 1. [2] EYVL L 56, 6.3.1996, s. 1. [3] EYVL L 102, 18.4.2002, s. 1. [4] EUVL L 160, 23.6.2005, s. 1. [5] EUVL L 185, 8.7.2008, s. 1.